text: Tidligere Kolding-politiker stiller op i Grønland
  02 november 2014 kl. 08.50
  Julie Rademacher, der har været socialdemokratisk folketingsmedlem, stiller op for Siumut ved valget i Grønland.
  Julie Rademacher vil være mere aktiv i politik igen.
  Hun blev som 23-årig valgt ind i Folketinget i 2007 for socialdemokraterne i Kolding Kommune, men stillede ikke op igen.
  Det skyldtes bl.a., at hun blev mor. Faderen var forsvarsminister Nicolai Wammen.
  De to var ikke kærester, og Julie Rademacher rejste til Grønland alene.
  Her blev hun politisk rådgiver for Siumut, som hun altså nu stiller op for.
  
  